छोटे नवाब यानी, सैफ अली खान के फैंस को ‘रंगून’ के बाद उनकी दूसरी फिल्म का बेसब्री से इंतजार था। आखिरकार ऐसे में सैफउनके सामने अपनी नई फिल्म ‘शेफ’ लेकर हाजिर हो रहे हैं। यह फिल्म 6 अक्टूबर को रिलीज होगी। हॉलीवुड के मशहूर निर्देशक जॉन फेवरियू की हिट फिल्म ‘शेफ’ के इस हिंदी रीमेक में सैफ अली खान के साथ मलयालम एक्ट्रेस पद्मप्रिया जानकोरमन लीड रोल में नजर आएंगी। राजा कृष्णा मेनन के निर्देशन में बनी इस फिल्म के प्रमोशन के सिलसिले में पिछले दिनों सैफ अली खान एवं डायरेक्टर राजा कृष्णा मेनन दिल्ली में थे, जहां मीडियो के साथ उन्होंने दिल खोलकर बातें कीं।